Aalborg Stiftstidende, 1839-09-20
Spanien. Senatet i Cortesforsamlingen har den 5te ds. voteret General Espartero og hans Vaabenkammerater Nationens Tak. Cortesforsamlingen har tillige sendt en Lykønsknings-Deputation til Dronningen; i Sidstnævntes Svar bemærkede man følgende Yttringer: "Spanierne fortjene saa høiligen Freden; men vi have maattet agte paa at det kun skete ved Spaniere alene." Fra Grændsen har man ingen nyere Efterretninger. Man fortæller om Don Carlos, at han selv ledsagede sine Ministre og Hofembedsmænd til den franske Grændse, for ved sin Nærværelse at beskytte dem mod Voldsomheder fra de revolterende Carlisters Side; imidlertid har denne Beskyttelse dog kun været virksom for Pater Cyrillus og Ministeren Erro; de Øvrige, Ramires de la Piscina, Canonicusen Tristani og Hofdamerne bleve mishandlede og udplyndrede, og Morene var nær bleven dræbt af de rasende Soldater, der forfulgte ham til det franske Gebeet, og tilføier Moniteuren kun ved de franske Soldater og Toldembedsmænd kunde han reddes." Efterat Don Carlos saaledes har bortfjernet sine moderatere Tilhængere, er han vendt tilbage til Lecumberry, hvor hele Magtens Udøvelse befinder sig i de meest exalterede Apostoliskes Hænder. Basilio Garcia, Etchewarria og Aguirre have overtaget Navarra. Castro og Valdezpina Provindsen Guipuzcon, Guilebalde, Jturiga og Jtturriaga det nærliggende Biscaia, forsaavidt muligt, paany at organisere den carlistiske Opstand. Forøvrigt vil denne Rest af carlistisk Modstand eller Trods vel snart opløse sig. J Paris fandt den 11te en Ministerconference Sted, hvori alle de fremmede Magters Gesandte deeltoge og hvor de spanske Anliggender dannede Hovedgjenstanden for Deeliberationerne. Man forsikkrer, at Dom Carlos har erklæret sig villig til at forlade Spanien, naar han af de 5 Magter erholder Garant, for sin personlige Sikkerhed, for sin Titel og sine i Aaret 1835 seqvestrerede personlige Besiddelser. Efterat den ovennævnte diplomatiske Conference var sluttet, var en af det østerrigske Gesandtskabs Secretairer afreist til Bayonne for at bringe Prætendenten de fattede Beslutninger. – Fra de øvrige spanske Provindser ere ogsaa indtrufne beroligende Efterretninger til Regjeringen i Madrid. Cabrera undgaaer i Valencien hvert Sammenstød med de christiniske Tropper og vil sandsynligviis gaae til Mancha. Staden og Forter Muela de Chulilla var falden i de Constitutionelles Hænder. Rusland. Commerce giver efter Berliner Brede Efterretninger om den i General Geismars Armeecorps opdagede og for omtalte Sammensværgelse; Corpset erholdt, paa Marschen til Polen, Ordre til at gjøre Holdt i Wilna hvor den derværende Generalgouverneur, Fyrst Dolgoruck i efter Grev Benkendorfs Jnstruction, lod flere Over-Officerer arrestere. Kort derpaa kom en Undersøgelses-Commission fra Warschau, bestaaende af Generalerne Gerstenzweig, Storanevsky og Schipow, paa hvis Befaling henved 600 Officerer bleve arresterede; omtrent 200 af dem bleve sendte til Fæstningerne Bobruisk, Zamose, Modlin og til Warschaus Citadel; de Øvrige skulle som Gemene stikkes ind i de caukasiske Regimenter. De Sammenspornes Plan skal have været, at bemægtige sig Fæstningerne Modlin og Zamose, at revoltere Polen og derpaa marschere mod St. Petersborg. Polakker og Lithauer vare ikke medimplicerede i Sammensværgelsen.